钦定古今图书集成/明伦汇编/闺媛典/第282卷 > 皇清十五 > 苏时化妻宗氏
## 钦定古今图书集成/明伦汇编/闺媛典/第282卷 > 皇清十五 > 苏时化妻宗氏

按《嘉定县志》：“宗氏，苏时化妻，南平县丞正传之女。年十七，归时化，勉其夫以力学，膏火不给，则脱簪珥佐之。时化入都为吏部曹令史，氏事其姑至孝，时化归，病不起，氏躬执汤药，衣不解带。百馀日化亡，纫其内衣，欲以身殉。子瀜甫五月，其父与兄委曲谕之曰：‘有孤在，岂可使汝夫无后也’？因强起，吊者至焚帛，不戒” 失火。宗怆惶号哭，会反风，火得息，人咸以为诚感所致。崇祯甲申之乱，白昼剽掠。宗度且至其家，哭于柩旁，示以必死。及至，则相戒曰：“此四十年老寡妇也。” 遂散去。瀜五岁，即口授书义，延师训子，急机杼以给朝夕。瀜年十六，补弟子员。岁己亥，学使张公上其事于朝，建坊旌表，有司岁时存问，致粟帛。年七十有一而卒。崇祀“贞烈祠。”